Kennis van jou kliente kan verkope verbeterCurrently selected
kennis-van-jou-kliente-kan-verkope-verbeter Kennis van jou kliente kan verkope verbeter
Wat was eerste – die hoender of die eier? Op 'n manier word ons in besigheid deur dieselfde uitdaging in die gesig gestaar. Moet ons probeer om 'n nuwe produk of diens te ontwikkel nog voor ons 'n mark daarvoor gekry het, of moet ons eers 'n teikenmark kies en dan ons produkte en/of diens ontwikkel om aan die behoeftes van die geïdentifiseerde mark te voldoen?
Deur eers 'n nismark vir jou produk en/of diens te identifiseer, kan jy makliker tussen die bome (jou nismark) en die bos (spektrum van alle verbruikers) onderskei. 'n Paar voordele van hierdie benadering is dat jou bemarkings- en verkoopspogings meer winsgewend sal wees, omdat jy die behoeftes van jou nismark beter verstaan, wat jou in staat sal stel om jou aanbod presies by hulle behoeftes te laat pas. Jy kan dan ook jou besigheid as 'n kenner in jou bedryf posisioneer.
Jy kan die data van jou huidige kliënte gebruik om jou nismarkprofiel beter te verstaan. Die volgende elemente kan gebruik word om die profiel van jou ideale kliënt te ontwikkel:
Om jou kliënt te leer ken, moet jy tyd saam met hulle deurbring – en daardeur geleenthede vir skakeling skep. Die toevoeg van waarde vir kliënte is 'n seker manier om 'n positiewe toegeneentheid teenoor jou besigheid en jou handelsmerk te vestig. Jy kan ook artikels gebruik om jou kennis rakende die bedryf waarin jy werksaam is, te illustreer. Hierdie artikels kan ook gebruik word om kliënte te leer hoe om die produk of die diens tot hulle grootste voordeel aan te wend, maar ook om meer produkte of dienste aan hulle te bemark. Maak 'n punt daarvan om jou bestaande kliënte oor spesiale aanbiedinge in te lig. Dit is ook goeie besigheidspraktyk om terugvoer van jou bestaande kliënte oor jou produken/of diensaanbod en hulle dienservaring te bekom. Gebruik hierdie terugvoer om jou produk-/ diensaanbod en dienslewering te verbeter. Deur jou kliënte deurlopend aan jou besigheid te herinner, hou jy die 'bemarkingsgeraas' van jou mededingers buite die hoorafstand van jou kliënte.
"Ek gee nie om oor hoeveel mag, briljantheid of energie jy beskik nie, as jy dit nie koester, op 'n spesifieke teiken fokus, en dit daar hou nie, sal jy nooit na jou volle vermoë iets bereik nie." (Vry vertaal) — Zig Ziglar was 'n Amerikaanse skrywer, verkoopspersoon en motiveringspreker.
Om besigheidseienaars in die belangrike taak van besigheidsbeplanning te ondersteun, gee Sanlam jou gratis toegang tot die boek, Your Annual Business Game Plan for Successwat 'n maklike en eenvoudige raamwerk bied vir die opstel van 'n goed-gestruktureerde wedstrydplan, om die positiewe verandering en groei wat vir besigheidsukses nodig is, te skep. Gaan na www.sanlam.co.za/gameplan om jou gratis kopie af te laai.